Държавен вестник, бр. 94, 2003 г., стр. 18

С Т Р .  18
Д Ъ Р Ж А В Е Н   В Е С Т Н И К
Б Р О Й  94
§ 122. Член 287 се изменя така:
“Чл. 287. (1) Когато транзитните деклара-
ции се представят пред отправното митническо
учреждение, което прилага разпоредбите на
чл. 263—265в, разрешения за ползване статута
на одобрен изпращач се издават само ако лица-
та отговарят на условията по чл. 266—281 и по-
дават своите транзитни декларации и обменят
данни с митническите органи, използвайки
информационни технологии.
(2) Одобреният изпращач подава транзит-
ната декларация в отправното митническо уч-
реждение преди вдигането на стоките.
(3) В разрешението се определя по-специал-
но срокът за подаване от одобрения изпращач
на транзитна декларация с цел митническите
органи да могат да извършат евентуална про-
верка преди вдигането на стоките.”
§ 123. Членове 288—291 се отменят.
§ 124. В глава тридесет и шеста заглавието
на раздел V се изменя така: “Статут на одобрен
получател”.
§ 125. Член 292 се изменя така:
“Чл. 292. (1) На всяко лице, което има на-
мерение да получава в своите помещения или
в други определени места поставени под ре-
жим транзит стоки, без стоките и формуляри
№ 4 и 5 на транзитната декларация да се пред-
ставят в получаващото митническо учрежде-
ние, може да бъде предоставен статут на одоб-
рен получател.
(2) Предоставянето на статута по ал. 1 се из-
вършва с разрешение, което се издава от съот-
ветното регионално митническо управление, къ-
дето се намират помещенията или местата, в
които заинтересуваното лице има намерение да
получава стоки, поставени под режим транзит.
На лицето се издава сертификат по образец съг-
ласно приложение № 30, с който то удостоверя-
ва този статут.
(3) Отговорното лице е изпълнило задълже-
нията в съответствие с разпоредбите на чл. 102,
ал. 1, т. 1 от закона и режим транзит завършва,
когато при спазване на мерките за идентифика-
ция и в определения срок формуляри № 4 и 5 на
транзитната декларация, които са придружава-
ли пратката, и стоките в непроменено състоя-
ние се предадат на одобрения получател в него-
вите помещения или в определените в разреше-
нието места.
(4) За всяка пратка, която му е предадена
при предвидените в ал. 2 условия, по искане на
превозвача одобреният получател издава кви-
танция, като се спазва чл. 257 при отчитане на
съответната специфика.”
§ 126. Член 293 се изменя така:
“Чл. 293. ( 1) В разрешението се определят
по-специално:
1. получаващите митнически учреждения,
компетентни за стоките, които одобреният
получател приема;
2. срокът, в който, и начините, по които одоб-
реният получател трябва да информира полу-
чаващото митническо учреждение за присти-
гането на стоките, за да може то да извърши
евентуална проверка на пристигналите стоки;
3. видовете стоки и направления, за които
тази процедура не се прилага.
(2) В разрешението се определя дали одоб-
реният получател може без проверка от полу-
чаващото митническо учреждение да разпола-
га със стоките от момента на пристигането им.”
§ 127. Член 294 се изменя така:
“Чл. 294. (1) За пристигналите пратки в не-
говите помещения или в определените в разре-
шението места одобреният получател е длъжен:
1. да съобщи незабавно на получаващото
митническо учреждение съгласно уточнените в
разрешението начини за евентуално по-големи
количества, липси, разменени стоки или други
нередности, като например повредени пломби;
2. незабавно да изпрати в получаващото мит-
ническо учреждение формуляри № 4 и 5 на прид-
ружавалата стоките транзитна декларация, като
посочи, освен ако тези данни се изпращат чрез
информационни технологии, датата на присти-
гането и състоянието на евентуално поставени-
те пломби.
(2) Получаващото митническо учреждение
вписва във формуляри № 4 и 5 на транзитната
декларация данните по чл. 256.”
§ 128. Член 295 се изменя така:
“Чл. 295. (1) Когато получаващото митни-
ческо учреждение прилага разпоредбите на
чл. 263—265в, на определено лице може да се
предостави статут на одобрен получател само
ако то отговаря на условията по чл. 267 и
извършва обмен на данни с митническите орга-
ни, използвайки информационни технологии.
(2) Одобреният получател уведомява полу-
чаващото митническо учреждение за присти-
гането на стоките преди тяхното разтоварване.
(3) В разрешението се уточняват начините и
сроковете, в съответствие с които одобреният
получател получава от получаващото митни-
ческо учреждение съобщението “предварител-
но съобщение за пристигане” за целите на при-
лагането на чл. 265б, като се отчита съответна-
та специфика.”
§ 129. Членове 296—303 се отменят.
§ 130. Наименованието на глава тридесет и
седма се изменя така: “Опростени процедури
при превози, осъществявани с железопътен
транспорт или чрез големи контейнери”.
§ 131. В глава тридесет и седма заглавието
на раздел I се изменя така: “Превози, осъщест-
вявани с железопътен транспорт”.
§ 132. Член 304 се изменя така:
“Чл. 304. (1) Когато под режим транзит се
превозват стоки от лицензирани железопътни
превозвачи под покритието на международна
железопътна товарителница CIM или товари-
телница СМГС, наричани по-нататък “железо-
пътната товарителница”, се прилагат опросте-
ни формалности съгласно разпоредбите на ал. 2,
чл. 305—306е и чл. 312—312в.